Get ég fengið fræðslu um fyrstu þátttöku íslenskra kvenna í stjórnmálum ? Giftar konur í Reykjavík fengu kosningarétt í bæjarstjórnarkosningum árið 1908 og buðu strax fram sérstakan kvennalista í kosningum í febrúar það ár . Listi kvennanna hlaut mjög góðar viðtökur og fjórar konur komust inn í bæjarstjórnina . Konur í Reykjavík buðu síðan fram sérstaka kvennalista allt fram til ársins 1916 og áttu konur af kvennalistum sæti í bæjarstjórn fram til ársins 1922 . Árið 1922 varð Ingibjörg H. Bjarnason , af kvennalista , fyrsta konan sem kjörin var á þing . Þannig var þátttaka íslenskra kvenna í stjórnmálum sprottin af sérstökum kvennalistum og þeir því ekki ný hugmynd í stjórnmálum hér á landi . Þeim sem vilja kynna sér nánar sögu kvenna í íslenskum stjórnmálum er bent á nýútkomna bók : Kosningaréttur kvenna 90 ára . Mynd : Íslenska alfræðiorðabókin , Örn og Örlygur , Reykjavík 1990 .